Asif Ali Zardari

Asif Ali Zardari (urdu:  آصف علی زرداری, sindhi: آصف علي زرداري, født 1955) er president i Pakistan og overhode for Zardari-stammen. Zardari er enkemann til tidligere pakistanske statsminister Benazir Bhutto, som han giftet seg med 18. desember 1987. 

Ifølge Aftenposten i 2011, så leder han et kleptokrati.2011-02-25 Aftenposten side 31 Hans formue anslås til å være 4 milliarder dollar, ifølge Aftenpostens henvisning til Transparency Internationals tall fra 2004.

 Politiske verv 
Han har sittet i den pakistanske nasjonalforsamlingen og vært miljøvernminister i hans kones andre regjering. Hans siste posisjon i den pakistanske regjeringen var som senator frem til 1999, da senatet ble oppløst av general Pervez Musharraf som tok makten etter et kupp mot daværende statsminister Nawaz Sharif.

 Leder av Pakistans folkeparti 
Etter mordet på Benazir Bhutto ble hans sønn Bilawal Zardari utnevnt til formann i Pakistans folkeparti (PPP) 30. desember 2007 i henhold til ønskene i hans mors testamentet. Asif Ali Zardari vil være med-formann sammen med sønnen. En annen naturlig kandidat som også utpekte seg var Makhdoom Ameen Faheem, som ledet partiet i Pakistan mens Bhutto-klanen var i landflyktighet. Faheem ble derimot utmanøvrert av Zardari, og ble viseformann i PPP og handelsminister.

 Kritikk mot utnevnelsen 
Mumtaz Bhutto, overhode i Bhutto-klanen og onkel til Benazir Bhutto, kritiserte utnevnelsen av Bilawal Zardari som partileder, og mente han ikke var en «ekte» Bhutto og at Zardari «ikke ofret noe for partiet».The Guardian: Family rivalries surface to tear at Benazir's legacy, presentert 2. januar 2008 Mumtaz Bhutto uttalte også at lederskapet enten burde gått til Benazirs søster Sana, eller Fatima, Benazirs niese og datter av Benazirs bror Murtaza.The Independent: Bhutto succession will split the party, says tribe leader , presentert 2. januar 2008 Mumtaz Bhutto stilte også spørsmål ved testamentet: «Suddenly a will has come into existence that nobody has seen before» og han anklaget Asif Ali Zardari for å være en «opportunist».Times Online: Family feuds resurface to threaten Benazir Bhutto’s will for party succession, presentert 2. januar 2008

 Parlaments- og presidentvalg 2008 

Pakistan Peoples Party var et av vinnerne ved valget, og sammen med Pakistan Muslim League (N) ble de, etter møter 21. februar mellom Zardari og Nawaz Sharif enige om en felles plattform for å danne en ny regjering sammen.VG: Pakistanske opposisjonspartier enige om regjering, 21. februar 2008 Hverken Sharif eller Zardari kan bli statsminister fordi ingen av dem er medlemmer av parlamentet,VG: Pakistans hærsjef vil støtte demokratisk regjering, 6. mars 2008 men det ble tidlig klart at Zardari ville overta som landets president etter Muhammad Mian Soomro.

Asif Ali Zardari ble med overveldende margin 6. september 2008 valgt til Pakistans president. Med 481 av 702 stemmer fra parlamentet, senatet og de fire provinsforsamlingene, var kom han langt foran sine to rivaler.Aftenposten.  Andreassen, Tor Arne: «Planen klar for Pakistan». 7. september 2008 Hans rival Saeed-uz-Zaman Siddiqui fikk 153 stemmer.Verdens Gang 8. september 2008 «Spørsmål & svar. Pakistans nye president» Den 9. september 2008 sverget han presidenteden.

 Korrupsjonsanklager 
Zardari spilte en fremstående rolle i begge regjeringsperiodene til Bhutto, og ble anklaget for å ha underslått flere millioner dollar av statlige midler. Både Bhutto og Zardari avviste anklagene. Det er blitt hevdet at pengene er saltet ned på hemmelige kontoer rundt om i Europa. Bhutto nektet konsekvent for alle anklagene mot henne, og sa de er politisk motivert. Zardari har tilbrakt 12 år i fengsel i to ulike perioder, henholdsvis 1990–1993 og 1996–2005, men han har imidlertid aldri blitt dømt for korrupsjon.Abcnyheter.no – Et liv i konflikt , 27. desember 2007 

Paret ble imidlertid dømt for pengevasking av en sveitsisk rett i 2003. De ble sammen idømt seks måneders betinget fengsel og ilagt en bot på  amerikanske dollar hver. De ble også pålagt å betale tilbake 11 millioner dollar til den pakistanske regjeringen. Paret som da bodde i Dubai, opplyste like etter dommen at de ville anke. World Briefing | Asia: Pakistan: Bhutto Sentenced In Switzerland

5. mars 2008 avsluttet en pakistansk domstol fem korrupsjonssaker mot Zardari i henhold til et amnesti som Benazhir Bhutto og Zardari fikk da de returnerte til Pakistan i oktober 2007. Domstolen avgjorde også å slippe kontoer som har vært låst for Zardari siden slutten av 90-tallet.VG: Bhuttos enkemann frikjent, 5. mars 2008

 Drapsanklager 
I 1996 ble han arrestert på grunn av brudd på «the Maintenance of Public Order Ordinance», men ble snart etter arrestasjonen tiltalt og dømt for drapet på Murtaza Bhutto, sin kones bror. Dommen ble opphevet etter en stor skandale, som involverte dommeren som ila dommen.

 Private forhold 
Han ble i 1987 gift med Benazir Bhutto. Paret fikk tre barn sammen: Bilawal, Bakhtwar og Aseefa.

Zardari lider av diabetes, samt en skade på ryggmargen som hindrer ham i å bevege seg uten stokk.

 Referanser 

 Eksterne lenker 
  BBC-profil av Asif Zardari
 Bhuttos mann løslatt (SBS World News, Australia)
 Bhuttos mann innrømmer at han eier en GBP 4m-eiendom (The Guardian)
 Seoul Times: Zardari's Role in Pakistan Politics

Kategori:Pakistanske politikere
Kategori:Personer fra Sindh